לובה חרל"פ

**לוּבָּה רחל חַרלָ"פּ** (נולדה בישראל ב-8 בדצמבר 1951) היא לשונאית ישראלית, חוקרת בתחום הפרשנות הפילולוגית ותורת הלשון בימי הביניים, ראש "המרכז ללימודי הטקסט" במכללת ליפשיץ בירושלים ודקנית הפקולטה למדעי הרוח במכללת האקדמית חמדת. לשעבר מרצה במחלקה ללשון העברית וללשונות שמיות וראש היחידה להבעה עברית באוניברסיטת בר-אילן ורקטור במכללת ליפשיץ.

## ביוגרפיה
נולדה בישראל וגדלה בקריית שמואל שבחיפה, בתם של הרב עקיבא הכרמי, שכיהן כרבה של קריית שמואל, ורבקה לבית בלוך, בת הרב שמואל זלמן בלוך, מנהל רוחני בישיבת טלז בליטא.

בוגרת אולפנת כפר פינס. למדה בחוגים תנ"ך ולשון עברית במכללה ירושלים, שם הייתה תלמידתם של הרב יהודה קופרמן ושל פרופ' משה בר-אשר. בשנות ה-70 למדה לתואר ראשון (סיימה בתשל"ג) ותואר שני (סיימה בתש"ם) בחוג ללשון העברית באוניברסיטה העברית, ובשנת תשנ"ו (1996) קיבלה תואר דוקטור (PHD) באוניברסיטת בר-אילן. כותרת הדיסרטציה: "חידוש ומסורת בדקדוקו של רבי אברהם אבן-עזרא על-פי חיבוריו ועל-פי פירושיו לתנ"ך". בתשנ"ט (1999) יצא ספרה הראשון "תורת הלשון של רבי אברהם אבן-עזרא - מסורת וחידוש" בהוצאת הספרים של אוניברסיטת בן-גוריון בנגב.

חרל"פ שימשה מרצה במחלקה ללשון העברית וללשונות שמיות וביחידה להבעה עברית באוניברסיטת בר-אילן, ובשנים תשנ"ו-תשנ"ט (1996–1999) עמדה בראש היחידה להבעה עברית באוניברסיטה. בשנים תשס"ט--תשע"ו (2016-2009) כיהנה כמשנה אקדמי [=רקטור] במכללת ליפשיץ בירושלים. החל מתשס"ז (2007) היא עומדת בראש המרכז ללימודי הטקסט ירושלים. החל מתשפ"ד (2023-4) היא מכהנת כדקנית הפקולטה למדעי הרוח במכללה האקדמית חמדת.

בפברואר 2011 הוענקה לה דרגת פרופסור חבר מהמועצה להשכלה גבוהה (מל"ג).

פרופ' חרל"פ פרסמה ארבעה ספרים ועשרות מאמרים בכתבי עת מדעיים בישראל ובחו"ל, בייחוד בתחומי הפרשנות הפילולוגית ותורת הלשון בימי הביניים, וכן בנושאים שבתחום בלשנות הטקסט, חקר השיח ותורת הסגנון ובתחום הוראת העברית כשפה נוספת. חרל"פ ערכה את ביטאון מכללת ליפשיץ "מים מדליו" ואת כתב העת "העברית" באקדמיה ללשון העברית. השתתפה בעריכת כמה ספרי עיון ומחקר, בהם "זכר לאברהם - אסופת מאמרים ביהדות ובחינוך לזכר ד"ר אברהם זלקין" (ירושלים 2019), וכתבה חוברות לימוד בלשון ובפרשנות. כיום היא עורכת כתב העת "הקשרי לשון - בלשנות, פרשנות, משמעות".

בשנת תשס"ז (2007) פרסמה בעיתון "הצופה" מדור שבועי על פרשת השבוע. בשנת תשס"ח (2008) פרסמה את הספר "סובב תורה", המרכז את המאמרים ממדורה ב"הצופה" וכן מאמרים שפרסמה ב"דף השבועי" של אוניברסיטת בר-אילן ובכתבי עת שונים.

נשואה לרב ד"ר יעקב חיים חרל"פ, ראש מדר"ש - בית מדרש לתורה ותעודה, לשעבר ראש ישיבת ההסדר שילה, ר"מ בישיבות הסדר ומרצה במרכז ללימודי היהדות באוניברסיטת בר-אילן, אם לחמישה ילדים וסבתא לנכדים. מתגוררת בירושלים.

## ספריה
***תורת הלשון של רבי [[אברהם אבן עזרא]] – מסורת וחידוש** - הוצאת הספרים של אוניברסיטת בן-גוריון בנגב, תשנ"ט.
***סובב תורה – פשט פרשנות ומשמעות בפרשות השבוע ובמגילות**, ירושלים: הוצאת מאירים, המכללה האקדמית הדתית למורים ע"ש הרא"מ ליפשיץ, תשס"ח.
*,*Language and Textuality in Byzantine Karaism – Grammatical Concepts, Biblical Text Traditions, and Hermeneutic Aspects in the Constantinople Center (Late 11th–First Half of 14th Centuries)*, Wiesbaden: Harrassowitz (AKM, 116), 2019
***תהלים: תוכן צורה ומשמעות** - מבואות ופרקים נבחרים באור הפרשנות היהודית לדורותיה (נר זיכרון לאימנו הרבנית רבקה הכרמי [לבית בלוך] ע"ה), ירושלים תשפ"ב.

## קישורים חיצוניים

* [רשימת הפרסומים של פרופ' חרל"פ ב[הקטלוג המאוחד של הספריות בישראל|קטלוג המאוחד של הספריות בישראל]]
* 
* 
* אתר המרכז ללימודי הטקסט ירושלים: www.textualstudies.org.il
* אתר כתב העת הקשרי לשון - בלשנות, פרשנות, משמעות
* 

קטגוריה:חוקרי השפה העברית
קטגוריה:משפחת בלוך
לובה
קטגוריה:סגל מכללת ליפשיץ
קטגוריה:סגל אוניברסיטת בר-אילן: לשון עברית ולשונות שמיות
קטגוריה:בוגרות מכללה ירושלים
קטגוריה:בוגרי מכללה ירושלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בלשניות ולשונאיות ישראליות
קטגוריה:בלשנים ולשונאים ישראלים
קטגוריה:בוגרות אולפנת כפר פינס
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:משפחת סופר
קטגוריה:ישראליות שנולדו ב-1951
קטגוריה:ישראלים שנולדו ב-1951